cyanic-selkie/wikianc huggingface dataset:
নবীয়ে রহমত
গঠন
শেষ তিন অধ্যায়গুলোতে পর্যায়ক্রমে উম্মাহাতুল মুমিনিন, নবির শামায়েল ও চরিত্র এবং সর্বশেষে “নবি জগতবাসীর জন্যে রহমত” নামক শিরোনামের মাধ্যমে সীরাতগ্রন্থটি শেষ হয়। শেষ অধ্যায়টি বিশেষ গুরুত্ব বহন করে।
উৎস
লেখক গ্রন্থটি রচনায় শুধুমাত্র কুরআন ও হাদিসের উপর নির্ভর করেন নি বরং প্রাচীন ও আধুনিক সীরাতশাস্ত্র ও জ্ঞানভান্ডারের যেকোনো প্রয়োজনীয় উপকরণ তার হস্তগত হয়েছে তা থেকেও তিনি পূর্ণরূপে সহযোগিতা নিয়েছেন। এই গ্রন্থ রচনার ক্ষেত্রে তিনি মূলত নির্ভর করছে সেসব প্রামাণিক গ্রন্থের উপর যেগুলো সীরাতশাস্ত্রের মৌলিক ও সর্বাধিক নির্ভরযোগ্য গ্রন্থ হিসেবে বিবেচিত হয়ে আসছে। এর মাঝে বিশেষভাবে উল্লেখযোগ্য হলো সীরাতে ইবনে হিশাম, যাদুল মা’আদ, সীরাত ইবনে কাছীর। তাছাড়া বর্তমান যুগেও সীরাতের উপর যে সকল গ্রন্থ রচিত হয়েছে সেগুলো এবং পাশ্চাত্য ভাষায় রচিত গুরুত্বপূর্ণ প্রামাণিক ও মৌলিক গ্রন্থ সমূহ যা দ্বারা সীরাতের অনেক দিক স্পষ্ট হয়ে উঠে। সর্বমোট লেখক এই গ্রন্থে ১৩৫টি আরবি, ২০টি উর্দু ও ৩৭টি ইংরেজি সূত্রের ব্যবহার করেছেন। গ্রন্থটির শেষ দিকে তার একটি তালিকা দেওয়া হয়েছে।
মেরি বেটি সানি লিওন বাননা চাহতি হ্যায়
মেরি বেটি সানি লিওন বাননা চাহতি হ্যায় ২০১৭ সালের ভারতীয় হিন্দি ভাষার একটি স্বল্পদৈর্ঘ্য চলচ্চিত্র যেটি প্রযোজনা ও পরিচালনা করেছেন রাম গোপাল বর্মা। চলচ্চিত্রটিতে নয়না গাঙ্গুলী, মাকরান্ড দেশপাণ্ডে ও দিব্যা জাগডালে অভিনয় করেছেন।
চলচ্চিত্রটি রাম গোপাল বর্মার প্রথম স্বল্পদৈর্ঘ্য চলচ্চিত্র।  এটি নয়না গাঙ্গুলীরও প্রথম স্বল্পদৈর্ঘ্য চলচ্চিত্র। এটি ২০১৭ সালে ৫ জুন ইউটিউবে মুক্তি পেয়েছিল।
কাহিনি
চলচ্চিত্রটির গল্প একটি পরিবারের মেয়ে (নয়না গাঙ্গুলী) এবং তার বাবা (মাকরান্ড দেশপাণ্ডে) ও তার মায়ের (দিব্যা জাগডালে) কথোপকথনকে ঘিরে আবর্তিত হয়েছে যে তার বাবা মাকে তার সানি লিওনের মত পর্নো তারকা হবার ইচ্ছার কথা জানিয়েছিল। এরপর, তাদের মাঝে যৌনতা, পর্নো ব্যবসা, নারীদেহ ও সমাজ নিয়ে তর্ক হয়। তর্কের শেষে মেয়েটি তার ইচ্ছার পরিবর্তন ঘটায় না। সে তার মাকে বলে যে, তিনি যদি তার কথা ভালোভাবে শুনতেন ও কিছুটা বুঝতেন, তবে তার মেয়ে সানি লিওনের পর্নো তারকা হবার ইচ্ছার কথা শুনে খুশি হতেন। সে আরো বলে যে, তিনি যদি তার কথা পুরোপুরিভাবে বুঝতেন, তবে তিনি সানি লিওনের মত পর্নো তারকা কেন হন নি, এটা নিয়ে আফসোস করতেন।
মুক্তি
মেরি বেটি সানি লিওন বাননা চাহতি হ্যায় ২০১৭ সালের ৫ জুন ইউটিউবে মুক্তি পেয়েছিল।
অভ্যর্থনা
মেরি বেটি সানি লিওন বাননা চাহতি হ্যায় ১৫ ঘণ্টায় পনের লক্ষ বারের বার অধিক সংখ্যক বার ইউটিউবে দেখা হয়েছিল। ডেইলি নিউজ অ্যান্ড অ্যানালিসিস চলচ্চিত্রটির সমালোচনা করেছিল কেননা, মধ্যবিত্ত কোনো পরিবারের বাবা মায়ের সামনে "পর্নো তারকা" শব্দটি উচ্চারণ করা স্বাভাবিক বিষয় নয়; সেখানে পর্নো তারকা হবার ইচ্ছার কথা জানানো তো দূরের কথা। পত্রিকাটি নয়না গাঙ্গুলীর অভিনয়েরও সমালোচনা করেছিল। সমালোচনা করা সত্ত্বেও পত্রিকাটি নারীর যৌনতা বিষয়ে সমাজের দৃষ্টিভঙ্গি ও দ্বিচারিতা এবং "লোকে কী বলবে" এর অধীনে নারীদের দমিয়ে রাখার বিষয় চলচ্চিত্রটির সংলাপে তুলে ধরার জন্য চলচ্চিত্রটির প্রশংসা করেছিল। ফার্স্টপোস্ট এর পর্যালোচনায় পত্রিকাটি চলচ্চিত্রটিকে "নির্লজ্জ সুবিধাবাদ" তুলে ধরা জন্য সমালোচনা করেছিল। পত্রিকাটি চলচ্চিত্রটির কথোপকথনেরও সমালোচনা করেছিল।
মসুলিপত্তনম
মসুলিপত্তনম, মছিলিপট্টনম এবং বন্দর নামেও পরিচিত, ভারতের অন্ধ্রপ্রদেশ রাজ্যের কৃষ্ণা জেলার একটি শহর। এটি একটি পৌর কর্পোরেশন এবং কৃষ্ণা জেলার প্রশাসনিক সদর দফতর। এটি জেলার মসুলিপত্তনম রাজস্ব বিভাগের মসুলিপত্তনম মণ্ডলের মণ্ডল সদর দপ্তর। প্রাচীন বন্দর শহরটি ১৬শ শতাব্দী থেকে ইউরোপীয় ব্যবসায়ীদের বসতি হয়ে উঠেছিল, এবং সপ্তদশ শতাব্দীতে এটি ব্রিটিশ, ওলন্দাজ এবং ফরাসিদের জন্য একটি প্রধান বাণিজ্য বন্দর ছিল।
ব্যুৎপত্তি
১৭শ শতকে, এটি মসুলিপট্টনম, মসুলা এবং 'বন্দর' (তুর্কি, আরবি এবং ফার্সি ভাষা থেকে এসেছে) নামে পরিচিত ছিল। প্রাচীনকালে বন্দর শহরটিকে মেসোলিয়া নামেও উল্লেখ করা হত।
জনসংখ্যার উপাত্ত
ভারতের জনপরিসংখ্যান, মসুলিপত্তনমের জনসংখ্যা ছিল ১,৭০,০০৮। মোট জনসংখ্যা ৮৩,৫৬১ জন পুরুষ এবং ৮৬,৪৪৭ জন মহিলা — অর্থাৎ যৌন অনুপাত অনুসারে প্রতি ১০০০ পুরুষের জন্য ১০৩৫ জন মহিলা। ১৩,৭৭৮ জন শিশু ০-৬ বছর বয়সীদের মধ্যে পড়েছে, এদের মধ্যে ৭,০৭৬ জন বালক এবং ৬,৭০২ জন বালিকা। গড় সাক্ষরতার হার দাঁড়িয়েছে ৮৩.৩২%, অর্থাৎ সাক্ষরের সংখ্যা ১৩০,১৭৩ জন, রাজ্যের গড় ৬৭.৪১% এর তুলনায় উল্লেখযোগ্যভাবে বেশি।
জলবায়ু
মসুলিপত্তনম শহরে দক্ষিণ-পশ্চিম মৌসুমি বায়ুর কারণে বেশিরভাগ বৃষ্টিপাত হয়। এর জলবায়ু হল ক্রান্তীয় সাভানা জলবায়ু (কোপ্পেন জলবায়ু শ্রেণিবিন্যাস আও), অর্থাৎ গ্রীষ্মকালে অসহ্য গরম এবং শীতকালে মাঝারি শীত পড়ে। উষ্ণতম মাসগুলি হল এপ্রিল থেকে জুন। জেলার গড় বৃষ্টিপাত এবং ঘূর্ণিঝড়ের কারণে মসুলিপত্তনম শহরের সমুদ্রে বড় বড় ঢেউয়ের ঝুঁকি রয়েছে। ১৯৭৭ অন্ধ্রপ্রদেশ ঘূর্ণিঝড় নিজামপত্তনমের কাছে উপকূল পেরিয়েছিল এবং প্রায় ১০,০০০ মানুষের জীবন গিয়েছিল। ঝড় উপকূলের কাছাকাছি আসতেই, প্রবল বাতাস ২০০ কিমি/ঘণ্টা প্রবাহিত হয়ে প্রকাশম, গুন্টুর, কৃষ্ণা, পূর্ব গোদাবরী এবং পশ্চিম গোদাবরী জেলায় আছড়ে পরে। ৫০০ মিটার উঁচু তীব্র ঢেউ, কৃষ্ণা মোহনা এবং মসুলিপত্তনম শহরের (বন্দর) দক্ষিণ উপকূল ডুবিয়ে দেয়।
৮ই ডিসেম্বর ২০০৪ সালে, একটি উচ্চ ক্ষমতাসম্পন্ন এস-ব্যান্ড ডপলার সাইক্লোন সতর্কতা রাডার এই শহরে বসিয়ে চালু করা হয়েছিল। এটি তৈরি করেছিল একটি জার্মান সংস্থা, জেম্যাট্রোনিক। রাডার স্থাপনের সাথে, বর্ষা শুরু হওয়ার সাথে সাথে রাজ্যটি ঘূর্ণিঝড়গুলিকে অনুসরণ করতে আরও সক্ষম হবে, দ্য হিন্দু সংবাদপত্রের সাথে কথা বলে রাজ্য আবহাওয়া অফিস এক কর্মকর্তা এ কথা জানিয়েছিলেন। এর ফলে রাজ্যের ৯৬০ কিলোমিটার দীর্ঘ উপকূলরেখা জুড়ে পর্যবেক্ষণের সুবিধা থাকবে।
সুরকৃষ্ণ চাকমা
সুরকৃষ্ণ চাকমা (জন্ম: ১৯৯৪) একজন বাংলাদেশি পেশাদার কুস্তিগীর।
জীবনী
সুরকৃষ্ণ ঢাকা বিশ্ববিদ্যালয়ের ইসলামের ইতিহাস ও সংস্কৃতি বিভাগের ছাত্র। তিনি বাংলাদেশের প্রথম পেশাদার বক্সার। তিনি ২০১৩ ও ২০১৪ সালের জাতীয় বক্সিং চ্যাম্পিয়ন। এছাড়া ২০১৩ সালের বর্ষসেরা জাতীয় বক্সিং চ্যাম্পিয়ন। প্রতিনিধিত্ব করেছেন ২০১৪ সালের কমনওয়েলথ গেমসে। রিও অলিম্পিক থেকে স্কলারশিপ পেয়েছেন।
সিনিয়র জুডিসিয়াল ম্যাজিস্ট্রেট
সিনিয়র জুডিসিয়াল ম্যাজিস্ট্রেট বাংলাদেশের উপজেলার প্রধান ম্যাজিস্ট্রেট এবং উপজেলার ম্যাজিস্ট্রেট কোর্টের প্রধান বিচার বিভাগীয় কর্মকর্তা। তিনি প্রথম শ্রেণীর ম্যাজিস্ট্রেট হিসেবে উপজেলা বা থানার আমলী আদালতের দায়িত্ব পালন করেন। ওয়ারেন্ট অব প্রিসিডেন্স অনুসারে সিনিয়র জুডিসিয়াল ম্যাজিস্ট্রেটের পদমর্যাদা উপসচিব এর সমান।
সিনিয়র জুডিসিয়াল ম্যাজিস্ট্রেট প্রশাসনিক ক্ষেত্রে চীফ জুডিসিয়াল ম্যাজিস্ট্রেটের অধীনস্থ। তিনি তার অধিক্ষেত্রের মধ্যে আইনের শাসন প্রতিষ্ঠা এবং অপরাধ দমন করার জন্য যেকোনও আদেশ দিতে পারেন। পুলিশ তদন্ত সহ আইনের প্রয়োগ সংক্রান্ত যাবতীয় কার্যকলাপের বিবরণ সংশ্লিষ্ট সিনিয়র জুডিসিয়াল ম্যাজিস্ট্রেটের নিকট দাখিল করে। তিনি ফৌজদারি কার্যবিধির ১৯০(১) ধারা অনুযায়ী তার এখতিয়ারাধীন অঞ্চলে সংঘটিত যেকোনও অপরাধ আমলে নিতে পারেন। জেলার চীফ জুডিসিয়াল ম্যাজিস্ট্রেট সিনিয়র জুডিসিয়াল ম্যাজিস্ট্রেটের আমলী আদালতের অধিক্ষেত্র নির্ধারণ করেন। থানার অফিসার ইনচার্জ (ওসি) আইনশৃঙ্খলা রক্ষা, অপরাধের তদন্ত ও আইনের প্রয়োগ সহ যাবতীয় কার্যকলাপের জন্য সিনিয়র জুডিসিয়াল ম্যাজিস্ট্রেটের নিকট জবাবদিহি করেন। সিনিয়র জুডিসিয়াল ম্যাজিস্ট্রেট ফৌজদারি কার্যবিধির বিধান মোতাবেক প্রাপ্ত ক্ষমতাবলে উপজেলার পুলিশ ,প্রশাসন, স্বাস্থ্য বিভাগ সহ সকল সরকারি প্রতিষ্ঠান ও বিভাগগুলো ক্ষমতার অপব্যবহার করছে কিনা বা তাদের দায়িত্ব যথাযথভাবে পালন করছে কিনা তা নজরদারি করেন। মোটকথা, উপজেলার সমস্ত বিভাগের স্বচ্ছতা ও জবাবদিহিতা নিশ্চিত করার দায়িত্ব সিনিয়র জুডিসিয়াল ম্যাজিস্ট্রেটের।
ইতিহাস ও উৎপত্তি
২০০৭ সালের ১লা নভেম্বর বিচার বিভাগ পৃথকীকরণের ফলে সিনিয়র জুডিসিয়াল ম্যাজিস্ট্রেট পদের উৎপত্তি হয়।
নিয়োগ
সিনিয়র জুডিসিয়াল ম্যাজিস্ট্রেট বাংলাদেশ জুডিসিয়াল সার্ভিসের চতুর্থ গ্রেডের কর্মকর্তাদের মধ্য থেকে নিয়োগ দেওয়া হয়। বাংলাদেশের সংবিধানের ১১৫ ও ১৩৩ অনুচ্ছেদ অনুযায়ী বাংলাদেশের রাষ্ট্রপতি সিনিয়র জুডিসিয়াল ম্যাজিস্ট্রেটদের নিয়োগ দিয়ে থাকেন। আইন মন্ত্রণালয় সুপ্রীম কোর্টের সাথে পরামর্শক্রমে সিনিয়র জুডিসিয়াল ম্যাজিস্ট্রেট পদায়ন ও বদলি করে থাকে।
এখতিয়ার ও ক্ষমতা
সিনিয়র জুডিসিয়াল ম্যাজিস্ট্রেট ৫ বছর পর্যন্ত কারাদন্ড প্রদান করতে পারেন।
অপরাধ আমলে গ্রহণ
সিনিয়র জুডিসিয়াল ম্যাজিস্ট্রেট ফৌজদারি কার্যবিধির ১৯০(১)সি ধারা অনুযায়ী কোনো অভিযোগ ছাড়াই স্বত:প্রণোদিতভাবে (suo moto) যেকোনো অপরাধ আমলে নিতে পারেন।‌ থানার অফিসার ইনচার্জ (ওসি) আমল যোগ্য অপরাধের সংবাদ পেলে তাকে এজাহার হিসেবে রেকর্ড করেন। আমল অযোগ্য অপরাধ হলে সেটার জন্য সাধারণ ডায়েরি (জিডি) হয় এবং সিনিয়র জুডিসিয়াল ম্যাজিস্ট্রেট অনুমতি না দিলে পুলিশ তদন্ত করতে পারে না। অন্যদিকে, আদালতে কেউ সরাসরি অভিযোগ নিয়ে আসলে এবং সেটা গুরুতর প্রকৃতির হলে তিনি ফৌজদারি কার্যবিধির ১৫৬(৩) ধারা অনুযায়ী এজাহার হিসেবে রুজু করার জন্য থানার অফিসার ইনচার্জকে নির্দেশ দিতে পারেন। সিনিয়র জুডিসিয়াল ম্যাজিস্ট্রেট ফৌজদারি কার্যবিধির ২০০ ধারা অনুসারে অভিযোগকারীকে পরীক্ষা করে অপরাধ আমলে নিতে পারেন বা ২০২ ধারা মোতাবেক পুলিশ বা অন্য যে কাউকে তদন্তের নির্দেশ দিতে পারেন। রিপোর্ট প্রাপ্তির পর সংশ্লিষ্ট ধারায় অপরাধ আমলে গ্রহণ করতে পারেন।
রিমান্ড
বাংলাদেশের সংবিধান এর ৩৩(২) অনুচ্ছেদ এবং ফৌজদারি কার্যবিধির ৬১ ধারা অনুযায়ী পুলিশ কোনো ব্যক্তিকে গ্রেপ্তারের সময় হতে ২৪ ঘন্টার মধ্যে সংশ্লিষ্ট সিনিয়র জুডিসিয়াল ম্যাজিস্ট্রেটের সম্মুখে উপস্থাপন করবে। তিনি গুরুতর বা সূত্রবিহীন (Clueless) অপরাধের ক্ষেত্রে আসামীকে জিজ্ঞাসাবাদের জন্য ফৌজদারি কার্যবিধির ১৬৭(১) ধারা মোতাবেক ১৫ দিন পর্যন্ত পুলিশ রিমান্ডের আদেশ দিতে পারেন।
পদমর্যাদা
বাংলাদেশের পদমর্যাদা ক্রম অনুযায়ী সিনিয়র জুডিসিয়াল ম্যাজিস্ট্রেটের পদক্রম উপ সচিব এর সমান।
ম্যাজিস্ট্রেট এবং পুলিশের সম্পর্ক
প্রত্যেক পুলিশ অফিসার সকল ম্যাজিস্ট্রেটদের প্রতি যথাযথ সম্মান প্রদর্শন করবে - এটা আইনগত বাধ্যবাধকতা। শুধু তাই নয়, কোনো পুলিশ অফিসার প্রকাশ্যে কোনো আদালত কিংবা ম্যাজিস্ট্রেটদের প্রতি কোনো ধরনের কটাক্ষ করতে পারবে না, এমনকি প্রকাশ হতে পারে এমন কোনো প্রতিবেদন বা দলিলে আদালত কিংবা ম্যাজিস্ট্রেটদের কোনো ধরনের সমালোচনাও করতে পারবে না। (প্রবিধান ৩০, পুলিশ রেগুলেশনস অব বেঙ্গল)
তাছাড়া, পুলিশ আইনের ২৩ ধারাতে পুলিশ অফিসার কর্তৃক অবশ্য পালনীয় দায়িত্বসমূহের কথা ঘোষণা করা হয়েছে। উক্ত ধারার বিধান অনুযায়ী অন্যান্য অনেক দায়িত্বের পাশাপাশি প্রত্যেক পুলিশ অফিসার শীঘ্রই ম্যাজিস্ট্রেটের সকল নির্দেশ মানতে এবং বাস্তবায়ন করতে আইনত বাধ্য।
আইনের সুস্পষ্ট বাধ্যবাধকতামূলক ঘোষণা থাকা সত্ত্বেও কোনো পুলিশ অফিসার যদি ম্যাজিস্ট্রেটের কোনো আদেশ বাস্তবায়ন না করে কিংবা করতে অনীহা প্রকাশ করে এবং ম্যাজিস্ট্রেটদের প্রতি যথাযথ সম্মান প্রদর্শনে ব্যর্থ হয়, তাহলে তা যথাক্রমে পুলিশ আইনের ২৩ ধারা মতে নির্ধারিত পুলিশ কর্তৃক অবশ্য পালনীয় দায়িত্ব ও কর্তব্যের লঙ্ঘন এবং পুলিশ রেগুলেশনস অব বেঙ্গল (পিআরবি) এর ৩০ প্রবিধানের সুস্পষ্ট লঙ্ঘন। কোনো পুলিশ অফিসার আদালত কিংবা ম্যাজিস্ট্রেটদের প্রতি যথাযথ সম্মান প্রদর্শন না করলে, ম্যাজিস্ট্রেটের আদেশ পালন না করলে তার শাস্তির বিধান আছে পুলিশ আইনের ২৯ ধারায়।
গঙ্গা বাহাদুর থাপা
গঙ্গা বাহাদুর থাপা (১৯৩৫ – ২৫ জানুয়ারী ২০১১) একজন নেপালী দূরপাল্লার দৌড়বিদ ছিলেন। তিনি ১৯৬৪ গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন।
সিনিয়র জুডিসিয়াল ম্যাজিস্ট্রেট
ম্যাজিস্ট্রেট এবং পুলিশের সম্পর্ক
কোনো পুলিশ অফিসার কর্তৃক কোনো অসদাচরণের অভিযোগ থাকলে ম্যাজিস্ট্রেট নিজেই ফৌজদারি কার্যবিধির ১৯০(১)সি ধারা মোতাবেক অপরাধ আমলে গ্রহণ করতে পারেন। (প্রবিধান ২৫ক, পিআরবি)
ভূপেশ গুপ্ত
জন্ম ও শিক্ষাজীবন
ভূপেশ গুপ্তের জন্ম বর্তমান কিশোরগঞ্জ জেলার ইটনা উপজেলায়। তিনি বিখ্যাত স্কটিশ চার্চ কলেজ এবং কলকাতা বিশ্ববিদ্যালয়ের ছাত্র ছিলেন।
রাজনৈতিক জীবন
তার রাজনৈতিক জীবন শুরু হয় বিপ্লবী আন্দোলনের মাধ্যমে। ১৯৩০-৩১ সালে বিপ্লবী কার্যকলাপের জন্য ধৃত হয়ে ১৯৩৭ সাল পর্যন্ত বন্দিজীবন কাটান। অন্তরীণ অবস্থায় আই.এ. ও বি.এ. পাস করেন। মুক্তি পেয়ে লন্ডনে যান। সেখানে এল.এল.বি. ডিগ্রি পান এবং মিডল টেম্পল থেকে ব্যারিস্টার হয়ে ১৯৪১ সালে ভারতে ফিরে ভারতের কমিউনিস্ট পার্টির সারাক্ষণের কর্মী হন।
দেশভাগের পরের জীবন
পশ্চিমবঙ্গে পার্টি নিষিদ্ধ হলে ১৯৪৮ সালে আত্মগোপন করে পার্টির কাজ করতে থাকেন। ১৯৫১ সালে গ্রেপ্তার হয়ে দমদম জেলে বন্দি অবস্থায় রাজ্যসভায় নির্বাচিত হন। কমিউনিস্ট পার্টির জাতীয় পরিষদের ও কেন্দ্রীয় সম্পাদকমণ্ডলীর সদস্য ছিলেন। ১৯৫৭, ১৯৬০ ও ১৯৬৯ সালে মস্কোতে অনুষ্ঠিত কমিউনিস্ট এন্ড ওয়ার্কার্স পার্টিগুলির আন্তর্জাতিক অধিবেশনগুলির তিনটিতেই যোগ দেন। ১৯৬৬ সাল থেকে নিউ এজ পত্রিকার সম্পাদক এবং দৈনিক স্বাধীনতার সম্পাদকীয় বোর্ডের সদস্য ছিলেন। বাংলা ও ইংরেজিতে কয়েকটি পুস্তক রচনা করেছেন।
মৃত্যু
ভূপেশ গুপ্ত চিকিৎসার জন্য মস্কোতে যান এবং সেখানেই ৬ আগস্ট, ১৯৮১ তারিখে মৃত্যুবরণ করেন।
জাতীয় মুক্ত বিদ্যালয় সংস্থা
জাতীয় মুক্ত বিদ্যালয় সংস্থা (National Institute of Open Schooling; যা সংক্ষেপে এনআইওএস নামে পরিচিত) ভারতের একটি বিদ্যালয় স্তরের শিক্ষাবোর্ড। ১৯৮৯ সালের ভারত সরকারের মানবসম্পদ উন্নয়ন মন্ত্রক এই বোর্ড প্রতিষ্ঠা করেন। এটি সেন্ট্রাল বোর্ড অফ সেকেন্ডারি এডুকেশন ও কাউন্সিল ফর দি ইন্ডিয়ান স্কুল সার্টিফিকেট একজামিনেশন বোর্ডদুটির মতোই মাধ্যমিক ও উচ্চমাধ্যমিক স্তরের বোর্ড।
এই বোর্ডের বর্তমানে মাধ্যমিক ও উচ্চমাধ্যমিক ছাত্রছাত্রীর সংখ্যা ১,৫০০,০০০। বোর্ডটি বর্তমানে বিশ্বের বৃহত্তম শিক্ষা বোর্ড। কমনওয়েলথ অফ লার্নিং ও ইউনেস্কোর সহযোগিতায় এই বোর্ড ভারত ও অন্য কয়েকটি উন্নয়নশীল দেশে মুক্ত বিদ্যালয় প্রতিষ্ঠানের মানোন্নয়নের কাজে নিযুক্ত। ভারতের মধ্যে দিল্লি হায়দরাবাদ, পুনে, চণ্ডীগড়, কলকাতা, ভুবনেশ্বর (উপকেন্দ্র), কোচি, ভূপাল, ইলাহাবাদ ও দেরাদুনে এই সংস্থার আঞ্চলিক কার্যালয় অবস্থিত।
ইসলামি প্রজাতন্ত্র
ইসলামী প্রজাতন্ত্র বলতে ইসলামী রাজতন্ত্রের বদলে প্রজাতন্ত্রের কাঠামোতে আনুষ্ঠানিকভাবে ইসলামী আইন দ্বারা শাসিত একটি সার্বভৌম রাষ্ট্র পরিচালনা করা বুঝায়। নাম বা শিরোনামের দিক দিয়ে বর্তমানে তিনটি রাষ্ট্র ইসলামী প্রজাতন্ত্র দ্বারা শাসিত: ইরান, মৌরিতানিয়া এবং পাকিস্তান । শব্দটি অবশ্য অস্পষ্ট। "ইসলামিক প্রজাতন্ত্র" নামটি ব্যবহার করা সত্ত্বেও, উক্ত দেশগুলি তাদের সরকার এবং আইন ব্যবস্থায় ব্যাপকভাবে ভিন্ন, এবং তিনটির মধ্যে একমাত্র ইরান ধর্মতান্ত্রিক রাষ্ট্র হিসেবে পরিচালিত। উপরন্তু, পাকিস্তান ১৯৫৬ সালে প্রথম এই নাম গ্রহণ করলেও, ইসলাম তখন রাষ্ট্রধর্ম ছিল না। তাই এটি একটি প্রতীকী শব্দ হিসাবে বিবেচিত হতে পারে।
ইরান সরকারীভাবে একে তার দেশের সাথে সংশ্লিষ্ট সকল শাসনাধীন ক্ষেত্রে এই নামটি ব্যবহার করে; যেমন ইসলামিক রিপাবলিক অফ ইরান আর্মি বা ইসলামিক রিপাবলিক অফ ইরান ব্রডকাস্টিং। অন্যদিকে তার বৈপরীত্য দেখা যায় পাকিস্তানের তৎসম ক্ষেত্রাবলিতে; যেমন পাকিস্তান আর্মড ফোর্স এবং পাকিস্তান ব্রডকাস্টিং কর্পোরেশন। অন্যদের ভিন্নতা করতে গিয়ে, ইরান সরকারী সংক্ষিপ্ত শব্দের অংশ হিসেবে IRI (ইসলামিক রিপাবলিক অফ ইরান) ব্যবহার করে থাকে।
বর্তমান ইসলামী প্রজাতান্ত্রিক দেশের তালিকা
থাম্ব|300x300পিক্সেল| ইসলামি প্রজাতন্ত্রে পরিচালনাধীন দেশগুলির মানচিত্র। এরা প্রজাতন্ত্রকে সরকারী নাম হিসেবে ব্যবহার করে৷
ইরান
১৯৭৯ সালে ইসলামী বিপ্লবের দুই মাস পর, নতুন সরকার পাহলভি রাজবংশকে একটি নতুন ইসলামী প্রজাতান্ত্রিক রাষ্ট্রে পরিবর্তিত করার জন্য ১০ ও ১১ ফারভারদিনে (৩০ ও ৩১ মার্চ) ইরানি ইসলামী প্রজাতন্ত্রের গণভোট অনুষ্ঠিত করে। ১২ ফারভারদিনে (১ এপ্রিল) ঘোষণা করা হয় যে, ৯৮.২% ইরানি ভোটদাতা ইসলামী প্রজাতন্ত্র প্রতিষ্ঠা করতে চায়।
গণভোটের পূর্বে, কিছু রাজনৈতিক দল ইরানি বিপ্লবের আদর্শের জন্য বিভিন্ন নাম প্রস্তাব করে, যেমন প্রজাতন্ত্র (ইসলাম ছাড়া) বা গণতান্ত্রিক প্রজাতন্ত্র । ইসলামি প্রজাতন্ত্রী ইরানের প্রতিষ্ঠাতা রুহুল্লাহ খোমেনি জনগণকে ইসলামী প্রজাতন্ত্র নামের জন্য ভোট দিতে বলেন, এক শব্দ বেশি নয় এবং এক শব্দ কমও নয়।
সংবিধান অনুসারে, ইসলামী প্রজাতন্ত্রী ইরান নিম্নলিখিত বিশ্বাসের উপর ভিত্তি করে একটি ব্যবস্থা কায়েম করে:
ভাষ্য
সংবিধানের একটি ভাষ্য অনুসারে, ইসলামী প্রজাতন্ত্র শুধুমাত্র মানুষের বিশ্বাসের উপর ভিত্তি করে অধিকার, ন্যায় ও কুরআনের শাসনের জন্য প্রতিষ্ঠা করা হয়েছে। এতে ইরানি জনগণের বিশ্বাসের জন্য একটি গুরুত্বপূর্ণ ভূমিকা রয়েছে। তদ্ব্যতীত, এই বিশ্বাসগুলি সমস্ত বিষয়ে সম্পূর্ণ এবং নির্দিষ্ট ভূমিকা পালন করে। এগুলি গভর্নর এবং রাষ্ট্রনায়কদের জন্য নির্দেশিকা হিসাবে বিবেচিত হবে। বিশ্বাসের জন্য একটি গুরুত্বপূর্ণ ভূমিকা রয়েছে যেমন ঈশ্বরের একত্বের নীতি এবং এতে বিশ্বাস করা। এতদসত্ত্বেও আল্লাহ ও তাঁর হুকুমের সামনে আত্মসমর্পণের আরও কিছু নীতি রয়েছে। অতএব, আইন প্রণয়ন আল্লাহর মধ্যে সীমাবদ্ধ এবং যতদূর পর্যন্ত ঐশী আইনের সাথে সামঞ্জস্যপূর্ণ আইন বৈধ। ইসলামিক বিশ্বদর্শনের জন্য ঐশী প্রত্যাদেশ এবং ভবিষ্যদ্বাণীতে বিশ্বাস অপরিহার্য এবং দুই ধরনের ন্যায়বিচার রয়েছে। প্রথম প্রকারটি আইনী ( তাশরী ) এবং অন্য প্রকারটি সৃজনশীল ( তাকিভিনি )। সৃজনশীল ন্যায়বিচার ন্যায় ও সমতার উপর ভিত্তি করে। ইসলামী সমাজে খোদায়ী আইন প্রণয়নের জন্য আইনী ন্যায়বিচারকে সম্মান করা হয়। এছাড়া শিয়া মাযহাবের ভিত্তি হল ইমামতি বা নেতৃত্বের ক্ষেত্রে।
শিয়াদের ইমামতির নীতি অনুসারে, আল্লাহর নবী এবং কর্তৃত্বের অধিকারী ব্যক্তিদের আনুগত্য করা অপরিহার্য। শিয়া পাদ্রীরা বিশ্বাস করে যে "যারা কর্তৃত্বের অধিকারী" শব্দটির ধারণাটি নির্দোষ শিয়া ইমামদের উপর নির্দেশ করে। ইমাম যখন অনুপস্থিত থাকেন, তখন ভ্যালি ফাগিহ সমাজের নেতৃত্বের দায়িত্বে থাকেন। অন্য কথায়, ধর্মীয় নেতারা ইমামতির দায়িত্ব গ্রহণ করেন। স্বাধীনতা ও দায়িত্বের সাথে মানুষের মর্যাদা ( কারামত ) এবং উচ্চ মূল্যের উপর বেশি জোর দেওয়া হয়েছে। মর্যাদার নীতিটি অস্তিত্বের দিক থেকে ইসলামী প্রজাতন্ত্রের একটি প্রয়োজনীয় শর্ত, তবে মর্যাদা শব্দটির অনেক অর্থ রয়েছে। কখনও কখনও এটি উদারতা, আভিজাত্য এবং সম্মানকে বোঝায়, কিন্তু ইসলাম এটিকে মানুষের জন্য দুটি ধরনের মর্যাদা বলে মনে করে, যথা অপরিহার্য বা সহজাত মর্যাদা এবং অর্জিত মর্যাদা। সহজাত মর্যাদা অনুসারে, মানুষের অন্যান্য প্রাণীর মধ্যে বেঁচে থাকার অধিকার রয়েছে। নীতিটি 1948 সালে সর্বজনীন মানবাধিকার ঘোষণা দ্বারাও উল্লেখ করা হয়েছে। অর্জিত মর্যাদার ভিত্তিতে, মানুষ তার সম্ভাবনা এবং প্রতিভার বাস্তবতার সাহায্যে পূর্ণতার ডিগ্রি পাস করতে সক্ষম হয়।
মতামত
প্রথমবারের মতো, রুহুল্লাহ খোমেনি ইরানের জনগণের জন্য ইসলামী প্রজাতন্ত্রের শর্তাবলী আরোপ করেন। তিনি বিশ্বাস করেন যে, ইরানের জনগণ একটি ইসলামী রাষ্ট্র চায় যা হবে প্রজাতন্ত্রের আদলে। ইসলামী প্রজাতন্ত্র শব্দটির অস্পষ্টতা সম্পর্কে একজন সাংবাদিকের প্রশ্নের জবাবে, খোমেনি বলেন যে, প্রজাতন্ত্র শব্দটির অন্যান্য ব্যবহারের মতো একই অর্থে এখানে ব্যবহৃত হয়েছে। এবং ইসলামী প্রজাতন্ত্র বলতে ইসলামী আদর্শ এবং জনগণের পছন্দ উভয়কেই বিবেচনা করা হয়েছে।
মৌরিতানিয়া
ইসলামিক রিপাবলিক অফ মৌরিতানিয়া হল পশ্চিম উত্তর আফ্রিকার মাগরেব অঞ্চলের একটি প্রজাতন্ত্রী দেশ।
পাকিস্তান
পাকিস্তান ইতিহাসের প্রথম দেশ, যেটি ১৯৫৬ সালে তার ধর্মনিরপেক্ষ সংবিধানের অধীনে প্রজাতন্ত্রের অবস্থা সংশোধন করার জন্য ইসলামিক বিশেষণটি গ্রহণ করে। এই সংজ্ঞা থাকা সত্ত্বেও, ১৯৭৩ সাল পর্যন্ত দেশটিতে রাষ্ট্রধর্ম ছিল না। তখন আরও গণতান্ত্রিক এবং কম ধর্মনিরপেক্ষ একটি নতুন সংবিধান গৃহীত হয়। পাকিস্তান শুধুমাত্র তার পাসপোর্ট, ভিসা এবং কয়েনে ইসলামিক নাম ব্যবহার করে। যদিও ১৯৭৩ সালের সংবিধানে ইসলামী প্রজাতন্ত্রের কথা বিশেষভাবে উল্লেখ করা হয়েছে, তবে সমস্ত সরকারী নথি পাকিস্তান সরকার নামে প্রস্তুত করা হয়। পাকিস্তানের সংবিধান, ৯ম পরিচ্ছদ, ২২৭ নং অনুচ্ছেদে বলা হয়েছে: "সমস্ত বিদ্যমান আইন, কুরআন ও সুন্নাহতে বর্ণিত ইসলামী বিধিবিধানের সাথে সঙ্গতিপূর্ণ করা হবে, এই পরিচ্ছদটি ইসলামী বিধি হিসেবে আরোপ করা হলো, এবং ইসলামী বিধিবিধানের পরিপন্থী কোনো আইন প্রণয়ন করা হবে না।"
ইচকেরিয়া চেচেন প্রজাতন্ত্র
চেচেন রিপাবলিক অফ ইচকেরিয়া ১৯৯৬ থেকে ২০০০ সাল পর্যন্ত ইসলামী প্রজাতান্ত্রিক সরকার ব্যবস্থা কায়েম করে।
কোমোরোস
১৯৭৮ থেকে ২০০১ সাল পর্যন্ত, কোমোরোস ছিল ফেডারেল ও ইসলামিক রিপাবলিক অফ দ্য কমোরোস।
পূর্ব তুর্কিস্তান
তুর্কি উইঘুর এবং কিরঘিজ নিয়ন্ত্রিত তুর্কি ইসলামিক রিপাবলিক অফ ইস্ট তুর্কিস্তানকে ১৯৩৩ সালে সাবিত দামুল্লা আব্দুলবাকি এবং মুহাম্মদ আমিন বুঘরা একটি স্বাধীন ইসলামী প্রজাতন্ত্র হিসাবে ঘোষণা করেন। কিন্তু চীনা জাতীয় বিপ্লবী সেনাবাহিনীর চীনা মুসলিম 36 তম ডিভিশনইয়াঙ্গি হিসার যুদ্ধ,ইয়ারকান্দ যুদ্ধ ও কাশগরের যুদ্ধে তাদের সেনাবাহিনীকে পরাজিত করে। ফলে প্রজাতন্ত্রের বিলুপ্তি হয়। চীনা মুসলিম জেনারেল মা ফুয়ুয়ান এবং মা ঝ্যাংচাং ১৯৩৪ সালে বিদ্রোহী বাহিনীর নির্মূলকরণ এবং চীন প্রজাতন্ত্রের নিয়ন্ত্রণে অঞ্চলটি প্রত্যাবর্তনের ঘোষণা করেন। তারপরই তুর্কি মুসলিম আমির আব্দুল্লাহ বুঘরা এবং নুর আহমদজান বুঘরার মৃত্যুদণ্ড কার্যকর করা হয়। চীনা মুসলিম জেনারেল মা জোংইং কাশগরের ইদ ঈদগাহ মসজিদে প্রবেশ করেন এবং জাতীয়তাবাদী সরকারের প্রতি অনুগত থাকার বিষয়ে তুর্কি মুসলমানদেরকে বক্তৃতা দেন।
আফগানিস্তান
আফগানিস্তান ১৯৯০ থেকে ১৯৯৬ এবং ২০০১ থেকে ২০২১ সাল পর্যন্ত একটি ইসলামী প্রজাতান্ত্রিক দেশ ছিল। ১৯৯০ সালে মোহাম্মদ নজিবুল্লাহ সরকার সংবিধান রচনা করে কমিউনিজমকে নির্মূল করে।
১৯৯৬ সাল থেকে, ২০০১ সালের ইসলামী প্রজাতন্ত্রের পুনঃপ্রতিষ্ঠা পর্যন্ত, আফগানিস্তান তালেবান দ্বারা শাসিত ছিল। এটি কান্দাহারে অবস্থিত একটি যোদ্ধা গোষ্ঠী, যারা আফগানিস্তানকে একটি ইসলামিক ধর্মীয় রাষ্ট্র হিসাবে শাসন করেছিল। আনুষ্ঠানিকভাবে তখন অঞ্চলটি আফগানিস্তান ইসলামি আমিরাত নামে পরিচিত ছিল। ২০২১ সালে, তালেবান একটি মাসব্যাপী বিদ্রোহ শুরু করে কার্যকরভাবে ইসলামিক প্রজাতন্ত্রের অবসান ঘটাতে সক্ষম হয়। অবশেষে, ২০২১ সালের আগস্টে ইসলামি আমিরাত পুনঃপ্রতিষ্ঠিত হয়।
গাম্বিয়া
২০১৫ সালের ডিসেম্বরে, তৎকালীন রাষ্ট্রপতি ইয়াহিয়া জামেহ গাম্বিয়াকে একটি ইসলামী প্রজাতান্ত্রিক দেশ হিসাবে ঘোষণা করেছিলেন। জামেহ বলেন যে, পদক্ষেপটি নেওয়া হয়েছে, পশ্চিম আফ্রিকার রাষ্ট্রটিকে ঔপনিবেশিক অতীত থেকে দূরে রাখার নকশা হিসেবে। ফলে কোনও পোষাক আইন আরোপ করা হবে না এবং অন্যান্য ধর্মের নাগরিকদের অবাধে অনুশীলন করার অনুমতি দেওয়া হবে। যাইহোক, পরবর্তীতে, তিনি সমস্ত মহিলা সরকারী কর্মচারীদের মাথায় হিজাব পরার নির্দেশ দেন। এর কিছুদিন পরেই সিদ্ধান্তটি প্রত্যাহার করেন। ইসলামী প্রজাতন্ত্র ঘোষণাটি দেশের একটি বিরোধী দল অসাংবিধানিক বলে সমালোচনা করেছিল। ২০১৭ সালে জামেহকে অপসারণের পর, তার উত্তরসূরি আদামা বারো বলেন যে, গাম্বিয়া আর ইসলামী প্রজাতান্ত্রিক দেশ হিসেবে থাকবে না।
টুভালীয় ভাষা
টুভালীয় ভাষা একটি পলিনেশীয় ভাষা। অন্যান্য পলিনেশীয় ভাষা যেমন হাওয়াই ভাষা, মাওরি ভাষা, তাহিতীয় ভাষা, সামোয়া ভাষা ও তোঙ্গা ভাষার সাথে এর দূরবর্তী সম্পর্ক আছে। সামোয়া ভাষা থেকে ভাষাটি অনেক শব্দ ঋণ নিয়েছে, কেননা ১৯শ শতকের শেষভাগে এবং ২০শ শতকের শুরুতে যেসব খ্রিস্টান ধর্মপ্রচারক এই দ্বীপে আসে, তারা সামোয়া ভাষাতে কথা বলত।
টুভালু দ্বীপরাষ্ট্রের জনসংখ্যা ১০ হাজারের কিছু বেশি। ধারণা করা হয় যে সারা বিশ্বে ১৩ হাজারের বেশি টুভালু ভাষাভাষী বক্তা রয়েছে। ২০১৫ সালের এক হিসাব অনুযায়ী নিউজিল্যান্ডে প্রায় ৩৫০০ টুভালু জাতির লোক বাস করে, যাদের ৬৫% টুভালু ভাষায় কথা বলতে পারে।
মাজহার আলী কাদেরী
মাজহার আলী কাদেরী যিনি এম এ কাদেরী নামে বেশি পরিচিত। বাংলাদেশের পাবনা জেলার রাজনীতিবিদ ও পাবনা-৫ (সদর উপজেলা) আসনের সাবেক সংসদ সদস্য।
শিক্ষা ও কর্ম
কাদেরী ঢাকা মেডিকেল কলেজ থেকে এমবিবিএস ডিগ্রি অর্জন করেন। তিনি তৎকালীন আইপিজিএমআর এ মেডিসিনের অধ্যাপক হিসেবে দায়িত্ব পালন করেন। ১৯৯৮ সালে আইপিজিএমআর বঙ্গবন্ধু শেখ মুজিব মেডিকেল বিশ্ববিদ্যালয়ে উন্নীত হলে তিনি প্রথম উপাচার্য হিসেবে নিয়োগপ্রাপ্ত হন।
রাজনৈতিক জীবন
কাদেরী ১৯৯৩ সালে স্বাধীনতা চিকিৎসক পরিষদ এর প্রতিষ্ঠাতা সভাপতির দায়িত্ব লাভ করেন। ২০০০ সালে সড়ক দুঘর্টনায় সাংসদ রফিকুল ইসলাম বকুলের মৃত্যুতে আসন শূন্য হলে তিনি পাবনা-৫ (সদর উপজেলা) আসনের উপনিবার্চনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
পাঞ্চেত বাঁধ
পাঞ্চেত বাঁধ হল দামোদর ভ্যালি কর্পোরেশনের দ্বারা পাঞ্চেত পাহাড়ের পাদদেশে নির্মিত প্রথম পর্যায়ে চারটি বহুমুখী বাঁধের শেষ বাঁধ। এটি ভারতের ঝাড়খণ্ড রাজ্যের ধানবাদ জেলার পাঞ্চেতে দামোদর নদী জুড়ে নির্মিত হয়েছিল এবং ১৯৫৯ সালে বাঁধটি চালু করা হয়েছিল।
ডিভিসি সম্পর্কে বিবরণ
থাম্ব|300px|দামোদর অববাহিকা ১৯৪৩ সালের বিপদজনক বন্যার ফলে, বাংলার গভর্নর দামোদর ফ্লাড কমিটি নিযুক্ত করেন, যাতে প্রতিকারমূলক পদক্ষেপগুলি সুপারিশ করা যায়। মার্কিন যুক্তরাষ্ট্রে টেনেসি ভ্যালি অথরিটির অনুরূপ একটি কর্তৃপক্ষ তৈরি করার পরামর্শ দেওয়া হয়। টিভি এয়ারের সিনিয়র ইঞ্জিনিয়ার ডব্লিউ.এল.ভোডুইন একটি প্রাথমিক রিপোর্ট প্রকাশ করেন যা বন্যা নিয়ন্ত্রণ, সেচ, বিদ্যুৎ উৎপাদন ও নৌচলাচল অর্জনের জন্য পরিকল্পনা প্রণয়ন করে। ফলস্বরূপ, ১৯৪৮ সালে দামোদর ভ্যালি কর্পোরেশন সম্পূর্ণরূপে নদী উপত্যকার উন্নয়ন জন্য কাজ শুরে করে। ভোরডুয়িনে আটটি বাঁধ এবং একটি ব্যারাজ নির্মাণের পরিকল্পনা করা হয়েছিল, পরে তিলায়া, কোনার, মাইথন ও পাঞ্চেত নামে চারটি বাঁধ   এবং দুর্গাপুর ব্যারেজ নির্মাণের সিদ্ধান্ত গৃহীত হয়েছিল।
প্রথম বাঁধটি তিলাইয়াতে বরকার নদী জুড়ে নির্মিত হয়েছিল এবং ১৯৫৩ সালে উদ্বোধন করা হয়েছিল। দুই বছর পর ১৯৫৫ সালে কোনার নদীরতে দ্বিতীয় বাঁধ উদ্বোধন করা হয়। ১৯৫৭ সালে মাইথনে বরকার নদীতে তৃতীয় বাঁধ উদ্বোধন করা হয় এবং ১৯৫৯ সালে পাঞ্চেতে দামোদর নদে চতুর্থ বাঁধ উদ্বোধন করা হয়।
অবস্থান
দমোদর নদ ঝাড়খণ্ডের ধানবাদ জেলা এবং পশ্চিমবঙ্গের পুরুলিয়া জেলার মধ্যবর্তী সীমানা গঠন করে, বরাকর নদীর সঙ্গে মিলিত হওয়ার এবং পশ্চিমবঙ্গের মধ্য দিয়ে সম্পূর্ণভাবে প্রবাহিত হওয়ার আগে। পাঞ্চেত বাঁধটি করাকর নদীর সাথে সামঞ্জস্যপূর্ণ রেখে, দামোদর নদে নদীটি যে স্থানে মিলিত হয় তার থেকে সামান্য উজানে নির্মিত হয়েছে। পাঞ্চেত বাঁধ ও জলাধারের  উত্তরাঞ্চলীয় ধানবাদ জেলা এবং দক্ষিণ-পূর্ব অঞ্চলের পুরুলিয়া জেলা রয়েছে। পাঞ্চেত পাহাড়  পাঞ্চেত বাঁধ সীমানা জুড়ে বিস্তৃত রয়েছে।
পাঞ্চেত বাঁধটি গ্র্যান্ড ট্রাঙ্ক রোডের চিরকুন্ডা থেকে ৯ কিলোমিটার (৫.৬ মাইল) এবং ধানবাদ থেকে ৫৪ কিলোমিটার (৩৪ মাইল) দূরে অবস্থিত। এটি আসানসোল থেকে ২০ কিলোমিটার (১২ মাইল) দূরে। নিকটতম রেলওয়ে স্টেশন গ্র্যান্ড কর্ড লাইনের ১০ কিলোমিটার (৬.২ মাইল) দূরে কুমারধুদিতে অবস্থিত।
মাছ চাষ
পঞ্চেত জলাধারটি মোট দ্রবীভূত লবণের পরিবর্তে খুবই কম, যেমন ১২.৩৩ থেকে ১৯ μmhos এর আপেক্ষিক পরিবাহিত মানের দ্বারা প্রতিভাত হয়। দ্রবীভূত অক্সিজেনর পরিমান কম (০.৬৬ থেকে ২.৮ মিলিগ্রাম ১-১) এবং পিএইচ মান হল ৭.২৩ এবং ৭.৬৭ এর মধ্যে। জলাশয়টি শুধুমাত্র ১৯৫৮ সালে গঠন করা হয়েছিল। এই জলাধারে কাতলা, রুই, মৃগেল মাছ উৎপাদন করা হয়।
বাংলাদেশ প্রিমিয়ার লিগের অধিনায়কগণের তালিকা
ক্রিকেট খেলায় যিনি দলকে নেতৃত্ব দেওয়ার পাশাপাশি কিছু অতিরিক্ত দায়িত্ব পালন করেন, তিনি দলের অধিনায়ক। বাংলাদেশ প্রিমিয়ার লীগ (বিপিএল) হল বাংলাদেশ ক্রিকেট বোর্ড (বিসিবি) আয়োজিত একটি পেশাদার টুয়েন্টি২০ ক্রিকেট টুর্নামেন্ট। ২০১২ সালে বিপিএল-এর প্রথম আসর অনুষ্ঠিত হয়। এখন পর্যন্ত হওয়া সাত (২০১২, ২০১৩, ২০১৫, ২০১৬, ২০১৭, ২০১৯ এবং ২০১৯-২০) আসরে ৪৮ জন খেলোয়াড় অন্তত ১ টি ম্যাচের জন্য হলেও অধিনায়ক হিসেবে দায়িত্ব পালন করেছেন।
পিটার ট্রেগো অধিনায়ক হিসেবে কোন জয় ছাড়া সবচেয়ে বেশি ম্যাচে অংশ নিয়েছেন। তিনি ৫ টি ম্যাচে তার দলকে নেতৃত্ব দেন এবং ৫টিতেই তার দল পরাজিত হয়। ৬ জন খেলোয়াড় সিলেট রয়ালস-কে, ৫ জন খেলোয়াড় দুরন্ত রাজশাহী-কে, ৪ জন খেলোয়াড় বরিশাল বার্নার্স-কে, তিনজন করে খেলোয়াড় চিটাগাং কিংস, ঢাকা গ্ল্যাডিয়েটরস ও খুলনা রয়েল বেঙ্গলস এবং ২ জন খেলোয়াড় রংপুর রাইডার্স-কে নেতৃত্ব দিয়েছেন। অন্তত এক ম্যাচে হলেও অধিনায়কত্ব করা এই ৪৮ জনের মধ্যে ২১ জন বাংলাদেশের খেলোয়াড়। বাকি ২৭ জন বিদেশি খেলোয়াড়।
এই তালিকায় তারাই স্থান পেয়েছেন যারা বিপিএল-এ তাদের দলকে অন্তত এক ম্যাচের জন্য হলেও নেতৃত্ব দিয়েছেন। এই তালিকা তৈরি করা হয়েছে ম্যাচের সংখ্যার ভিত্তিতে। যদি কোন ক্ষেত্রে ম্যাচের সংখ্যা সমান হয়ে যায় সে ক্ষেত্রে জয়-পরাজয়ের হারের ভিত্তিতে শ্রেণী বিন্যাস করা হয়েছে। এর পরেও কোন ক্ষেত্রে সমান থাকলে নামের শেষাংশের ভিত্তিতে শ্রেণী বিন্যাস করা হয়েছে।
সুম-পা-য়ে-শেস-ব্লো-গ্রোস
সুম-পা-য়ে-শেস-ব্লো-গ্রোস দশম শতাব্দীর একজন তিব্বতী বৌদ্ধ ভিক্ষু ছিলেন যিনি তিব্বতের বিভক্তির যুগে বৌদ্ধধর্মের সংকটময় পরিবেশে পুনরায় বৌদ্ধধর্মকে পুনরুজ্জীবিত করেন।
সংক্ষিপ্ত জীবনী
সুম-পা-য়ে-শেস-ব্লো-গ্রোস দশম শতাব্দীতে মধ্য তিব্বতের দ্বুস অঞ্চলে জন্মগ্রহণ করেন। তিব্বতের বিভক্তির যুগে বৌদ্ধধর্মের সংকটময় পরিস্থিতিতে শুধুমাত্র আমদো অঞ্চলে এই ধর্মের অস্তিত্ব বজায় ছিল। তিনি দ্বুস অঞ্চলের ক্লু-মেস-ত্শুল-খ্রিম্স-শেস-রাব, 'ব্রিং-য়ে-শেস-য়োন-তান , রাগ-শি-ত্শুল-খ্রিম্স-'ব্যুং-গ্নাস ও র্বা-ত্শুল-খ্রিম্স-ব্লো-গ্রোস , গ্ত্সাং অঞ্চলের লো-স্তোন-র্দো-র্জে-দ্বাং-ফ্যুগ , ত্শোং-ব্ত্সুন-শেস-রাব-সেং-গে  ও বোং-দোং-পা-আউ-পা-দে-কার  এবং ম্ঙ্গা'-রিস অঞ্চলের দুই ভাইয়ের সঙ্গে আমদো অঞ্চলে যাত্রা করে দান-তিগ বৌদ্ধবিহারে ব্লা-ছেন-দ্গোংস-পা-রাব-গ্সালের নিকট দীক্ষালাভ করেন। এই দশ জন দ্বুস-গ্ত্সাং-গি-ম্খাস-পা-মি-ব্চু  বা মধ্য তিব্বতের দশ জ্ঞানী ব্যক্তি নামে পরিচিত হন। এরপর তারা মধ্য তিব্বত ফিরে আসেন। সুম-পা-য়ে-শেস-ব্লো-গ্রোস সম-য়ে বৌদ্ধবিহার সহ বেশ কিছু বৌদ্ধবিহার সংস্কার শুরু করেন। তিনি 'ব্রো-সা-থাং নামক স্থানে দ্মে-রু বৌদ্ধবিহার প্রতিষ্ঠার ব্যর্থ প্রয়াস করেন। তার উল্লেখযোগ্য শিষ্য ছিলেন গ্ন্যোস-ত্শুল-খ্রিম্স-র্গ্যাল-ম্ত্শান  এবং দ্গোন-পা-বা-দ্বাং-ফ্যুগ-র্গ্যাল-ম্ত্শান।
এলিনা সুলতানা
এলিনা সুলতান' (জন্ম ৩ ডিসেম্বর ১৯৮৪, খুলনা) একজন বাংলাদেশী ব্যাডমিন্টন খেলোয়াড়।
ব্যক্তিগত জীবন
সুলতানা আরেক ব্যাডমিন্টন খেলোয়াড এনায়েতুল্লাহ খানকে বিয়ে করেন। তাদের ২০১৩ সালে আরশী নামে একটি মেয়ের জন্ম হয়। তিনি ইডেন মহিলা কলেজে প্রথম বিভাগে ফাইনান্স ও ব্যাংকিং-এ স্নাতকোত্তর করেন।
নাঈমুল ইসলাম খান
নাঈমুল ইসলাম খান (জন্ম: ২১ জানুয়ারি ১৯৫৮) বাংলাদেশের একজন প্রভাবশালী সংবাদমাধ্যম ব্যক্তিত্ব। তিনি ১৯৮২ সাল থেকে বাংলাদেশের সংবাদ মাধ্যমে ব্যাপকভাবে সক্রিয় রয়েছেন। তিনি বর্তমানে বাংলা ভাষার দৈনিক আমাদের নতুন সময় এবং ইংরেজি ভাষার দৈনিক দ্য আওয়ার টাইমসের সম্পাদক।
তিনি ১৯৯০ সালে দৈনিক আজকের কাগজ এবং কিছু পরে দৈনিক ভোরের কাগজ পত্রিকা দুটি প্রকাশ করেন। তিনি ২০০৩ সালে দৈনিক আমাদের সময়ের প্রতিষ্ঠাতা ও সম্পাদক ছিলেন।
এছাড়া ২০০৭ সাল থেকে তিনি বাংলাদেশের বিভিন্ন সরকারি ও বেসরকারি টেলিভিশনে আলোচক হিসাবে ব্যাপকভাবে অংশ গ্রহণ করেন।
প্রারম্ভিক জীবন
নাঈমুল ইসলাম খান ২১ জানুয়ারি ১৯৫৮ সালে কুমিল্লায় জন্মগ্রহণ করেন। তার পিতা নুরুল ইসলাম খান ছিলেন রাজনীতিবিদ ও আইনজীবী। তার মা নূরুন নাহার খানের ৬ সন্তানের মধ্যে তিনি বড়। কুমিল্লা জিলা স্কুলে পড়াশোনা করেন এবং সেখান থেকে এসএসসি পাস করেন। তারপর ঢাকা বিশ্ববিদ্যালয়ে যান এবং গণযোগাযোগ ও সাংবাদিকতায় তার স্নাতক ও স্নাতকোত্তর ডিগ্রি অর্জন করেন। ২০০৭ সালে তিনি সাংবাদিকতা ও মিডিয়া স্টাডিজ বিভাগের  অধ্যাপক হিসেবে ঢাকা স্টামফোর্ড ইউনিভার্সিটিতে যোগ দেন। তিনি আমাদের অর্থনীতির সম্পাদক নাসিমা খান মন্টিকে বিয়ে করেন।
সাংবাদিকতায় কর্মজীবন
নাঈমুল ইসলাম খান প্রথম ১৯৮২ সালে কয়েক মাসের জন্য প্রকাশিত মাসিকা পত্রিকা সময় সম্পাদনা করে। পরবর্তীতে এটি  ‘খবরের কাগজ’ হিসেবে পরিবর্তন করা হয়। এ পত্রিকাটি ১৯৮৭ সালে সাপ্তাহিক হিসেবে শুরু হয়।
১৯৯০ থেকে ১৯৯২ সাল পর্যন্ত সম্পাদক হিসাবে আজকের কাগজে দায়িত্ব পালন করেন। ২০০২ সালে তিনি উপদেষ্টা সম্পাদক হিসেবে নিয়োগ আজকের কাগজে দায়িত্ব পালন করেন। ২০০৭ সালে এ পত্রিকাটি বন্ধ হয়ে যায়।
১৯৯২ সালে তিনি আরেকটি বাংলা ভাষার দৈনিক দৈনিক ভোরের কাগজ প্রতিষ্ঠা করেন। তিনি দায়িত্ব ত্যাগ করার পর মতিউর রহমান এর সম্পাদনার দায়িত্ব গ্রহণ করেন। আজকের কাগজ ও ভোরের কাগজ একই সংবাদশৈলীতে প্রকাশ হতো।
১৯৯২ সালে ভোরের কাগজে থেকে পদত্যাগ করার পর তিনি বাংলাদেশ সেন্টার ফর ডেভেলপমেন্ট নামে একটি সংগঠন পরিচালনা করেন। ২০০৩ সালে তিনি নতুনধারা শিরোনামে আরেকটি দৈনিক প্রকাশের চেষ্টা করেন। ২০০৭ সালে তিনি দৈনিক আমাদের সময় সম্পাদনা শুরু করেন, কিন্তু ২০১২ সালে আদালতের আদেশে তার প্রকাশক পদ বাতিল হয়।
আক্রমণ
২০১৩ সালের ১১ মার্চ একটি সামাজিক অনুষ্ঠান থেকে বাড়ি ফেরার পথে ককটেল নিক্ষেপের শিকার হন নাঈমুল ইসলাম খান। এতে তিনি ও তার স্ত্রী আহত হন এবং তাদেরকে চিকিৎসার জন্য হাসপাতালে যেতে হয়। তবে আক্রমণের উৎস অজানা থেকে যায়। সাংবাদিকদের সংগঠনগুলো দাবি করে যে তিনি টেলিভিশন টকশোতে কথা বলেন তাই তার ওপর এ হামলা হয়েছে।
শাহ মাহমুদ কোরেশী
মাখদুম শাহ মাহমুদ হোসেন কোরেশী (জন্ম: ২২ জুন, ১৯৫৬) একজন পাকিস্তানি রাজনীতিবিদ যিনি ২০ আগস্ট ২০১৮ সাল থেকে পাকিস্তান ফেডারেল সরকারের পররাষ্ট্র মন্ত্রণালয়ের বর্তমান মন্ত্রী। তিনি ২০১৮ সালের আগস্ট থেকে পাকিস্তান জাতীয় পরিষদের সদস্য হিসেবে দায়িত্ব পালন করছেন এবং বর্তমানে ২০১১ সালের ডিসেম্বর থেকে পাকিস্তান তেহরিক-ই-ইনসাফের ভাইস চেয়ারম্যান হিসাবে দায়িত্ব পালন করছেন।
পূর্বে, তিনি ২০০২ থেকে ২০১৮ সালের মে পর্যন্ত জাতীয় পরিষদের সদস্য ছিলেন এবং ২০০৮ থেকে ২০১১সাল পর্যন্ত পররাষ্ট্র বিষয়ক মন্ত্রী হিসেবে দায়িত্ব পালন করেন।
প্রাথমিক জীবন এবং শিক্ষা
কোরেশী ১৯৫৬ সালের ২২ জুন পাঞ্জাবের মুরিতে এক প্রভাবশালী রাজনৈতিক ও সুফি মুসলিম পরিবারে জন্মগ্রহণ করেন। তার পরিবার সুফি বাহাউদ্দিন জাকারিয়ার বংশধর ও মাজারের তত্বাবধায় হওয়ায় তার পরিবার মাজার থেকে প্রচুর আয় করে।
রাজনৈতিক জীবন
কোরেশী প্রথমবার মুহাম্মদ জিয়াউল হকের সামরিক সরকারের আমলে রাজনৈতিক দলহীনের ভিত্তিতে অনুষ্ঠিত ১৯৮৫ পাকিস্তান সাধারণ নির্বাচনে মুলতান থেকে পাঞ্জাব প্রাদেশিক পরিষদের সদস্য নির্বাচিত হন। ১৯৮৬ সালে তিনি পাকিস্তান মুসলিম লীগে (পিএমএল) যোগ দেন।
১৯৮৮ সালে জিয়াউল হকের মৃত্যুর পর মুসলিম লীগ বিভক্ত হলে, তিনি নওয়াজ শরীফের নেতৃত্বের অংশটিতে যোগ দেন, যা পরে মুসলীগ লীগ (এন) নামে পরিচিত হয়। তিনি ১৯৮৮ সালের পাকিস্তান সাধারণ নির্বাচনে পুনরায় মুলতান থেকে পাঞ্জাব প্রাদেশিক পরিষদের সদস্য নির্বাচিত হন। তিনি ১৯৮৮ থেকে ১৯৯০ সাল পর্যন্ত পাঞ্জাবের প্রাদেশিক সরকারের নওয়াজ শরীফ মন্ত্রীসভার পরিকল্পনা ও উন্নয়ন মন্ত্রীর দায়িত্ব পালন করেন।
কোরেশী ১৯৯০ পাকিস্তান সাধারণ নির্বাচনে তৃতীয়বারের মত মুলতান থেকে পাঞ্জাব প্রাদেশিক পরিষদের সদস্য নির্বাচিত হন। ১৯৯০ থেকে ১৯৯৩ সালে তিনি মুখ্যমন্ত্রী মানজুর ওয়াত্তু নেতৃত্বে পাঞ্জাব প্রাদেশিক সরকারের অর্থ মন্ত্রণালয়ের মন্ত্রী ছিলেন।
জানা যায়, ১৯৯৩ সালের পাকিস্তান সাধারণ নির্বাচনে নওয়াজ শরীফ কোরেশীকে জাতীয় পরিষদের নমিনেশন দিতে অস্বীকার করেছিলেন।
পরে, কোরেশী মুসলীগ লীগ (এন) ছেড়ে পাকিস্তান পিপলস পার্টিতে যোগ দেন এবং ১৯৯৩ পাকিস্তান সাধারণ নির্বাচনে মুলতান থেকে পাকিস্তানের জাতীয় পরিষদের সদস্য নির্বাচিত হন। তিনি পাকিস্তানের প্রধানমন্ত্রী বেনজির ভুট্টো অধীনে পাকিস্তানের সংসদ বিষয়ক মন্ত্রী হিসেবে নিযুক্ত হন। ১৯৯৬ সালের নভেম্বররে তিনি পাকিস্তান পিপলস পার্টির মুখপাত্র হিসেবে নিয়োগ পান।
কোরিশি ২০০০ থেকে ২০০২ সাল পর্যন্ত মুলতানের জেলা নাজিম (মেয়র) হিসাবে কাজ করেন। তার আমলে তিনি মুলতান জেলা সুষ্ঠুভাবে প্রশাসিত করেন এবং বেশ কয়েকটি উন্নয়ন প্রকল্পেরও তত্ত্বাবধান করেছিলেন।
২০০২ সালের সাধারণ নির্বাচনে তিনি মাখদুম জাভেদ হাশমিকে পরাজিত করে দ্বিতীয় বারের মত মুলতান থেকে পাকিস্তান জাতীয় পরিষদের সদস্য নির্বাচিত হন। কথিত আছে, ২০০২ সালের নির্বাচনে জয়লাভ করার জন্য তিনি মুলতানের মেয়র হিসেবে তার প্রভাব ব্যবহার করেছিলেন। ২০০৬ সালে, দক্ষিণ পাঞ্জাবের পিপিপি জনপ্রিয়তার পুনরুজ্জীবিত করার জন্য বেনজির ভুট্টো পাকিস্তান পিপলস পার্টির পাঞ্জাবের প্রেসিডেন্ট হিসেবে কোরেশীকে নিযুক্ত করেছিলেন। কথিত আছে যে, ২০০৬ সালে পিপিপি পার্টির কর্মীকে মারধর করার জন্য কোরেশী একজন কর্মকর্তাকে চর মেরেছিলেন।
২০০৮ পাকিস্তানের সাধারণ নির্বাচনে কোরেশী তৃতীয় মেয়াদে পাকিস্তান জাতীয় পরিষদের সদস্য নির্বাচিত হন, মুলতান থেকে।
ডিকি ফুলার
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন ডিকি ফুলার।
প্রথম-শ্রেণীর ক্রিকেট
১৯৩৪-৩৫ মৌসুম থেকে ১৯৪৬-৪৭ মৌসুম পর্যন্ত ডিকি ফুলারের প্রথম-শ্রেণীর খেলোয়াড়ী জীবন চলমান ছিল। বেশ মোটাসোটা গড়নের অল-রাউন্ডার ছিলেন। নিচেরসারিতে ব্যাটিংয়ের পাশাপাশি সোজা ভঙ্গীমায় ডানহাতে ফাস্ট-মিডিয়াম বোলিং করতেন।
বিশ্বযুদ্ধ পূর্বকালে আরও একবার খেলায় অংশ নিয়েছিলেন। ১৯৩৫-৩৬ মৌসুমে সফররত ইয়র্কশায়ার দলের বিপক্ষে খেলেন। এক দশকেরও অধিক সময় পর চারটি খেলায় অংশ নেন। অংশগ্রহণকৃত আটটি প্রথম-শ্রেণীর ক্রিকেট খেলার সবকটিই কিংস্টনে খেলেছিলেন ডিকি ফুলার।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ডিকি ফুলার। ১৪ মার্চ, ১৯৩৫ তারিখে কিংস্টনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
সাবিনা পার্কে সিরিজের চতুর্থ টেস্টে ওয়েস্ট ইন্ডিজ দল ইনিংস ব্যবধানে জয়লাভ করলেও তার ভূমিকা ছিল খুবই নগণ্য। ২০ বছর ও ৯ দিন বয়সী ফুলারের টেস্ট অভিষেক পর্বটি মোটেই সুখকর ছিল না। মাত্র ১ রান সংগ্রহ করতে পেরেছিলেন ও বল হাতে আট ওভার বোলিং করে কোন উইকেটের সন্ধান পাননি।
অবসর
১৯৫০-এর দশকের শুরুতে ইংল্যান্ডের লীগ ক্রিকেটে অংশ নেন। ডারমাহ লীগে সিহাম হার্বারের প্রতিনিধিত্ব করেন তিনি। ক্রিকেট খেলা থেকে অবসর গ্রহণের পর জ্যামাইকার গভর্নমেন্ট স্পোর্ট কোচ হিসেবে ১৯৫৬ থেকে ১৯৬৮ সময় পর্যন্ত দায়িত্বে ছিলেন।
৩ মে, ১৯৮৭ তারিখে ৭৪ বছর বয়সে জ্যামাইকার কিংস্টন এলাকায় ডিকি ফুলারের দেহাবসান ঘটে।
বৈকুণ্ঠ মানন্ধর
বৈকুণ্ঠ মানন্ধর (वैकुण्ठ मानन्धर; জন্ম ২৪ ডিসেম্বর ১৯৫১) একজন নেপালি ম্যারাথন দৌড়বিদ, যিনি ১৯৭৬ থেকে ১৯৮৮ পর্যন্ত টানা চারটি অলিম্পিক গেমসে প্রতিদ্বন্দ্বিতা করেছিলেন।  দক্ষিণ এশিয়ান গেমসে তিনি টানা তিনটি স্বর্ণপদক জিতেছেন। তায়কোয়ান্দোতে টানা ৮টি স্বর্ণপদক জিতে তার রেকর্ড ভেঙে দেন দীপক বিস্তা।
পরম তাপমাত্রা
পরম তাপমাত্রা (ইংরেজি: Absolute temparature) বলতে বুঝানো হয় এমন এক তাপমাত্রা, যার চাইতে ঠান্ডা কোনো কিছু হতে পারে না। এই তাপমাত্রায় যেকোনো গ্যাসের আয়তন গাণিতিকভাবে শূন্য হয়। এর মান শূন্য কেলভিন, -২৭৩.১৫ ডিগ্রি সেলসিয়াস অথবা -৪৫৯.৬৭ ডিগ্রি ফারেনহাইট। তাত্ত্বিকভাবে, পরম শূন্যের নিচে কোনো তাপমাত্রা থাকা সম্ভব নয়। এটা এমন একটা তাপমাত্রা, যেখানে পরমাণু নিজের গতি হারিয়ে ফেলে একেবারেই নিশ্চল হয়ে যায়। আর তাই পরম শূন্য তাপমাত্রায় আসে চরম স্থিতি, অর্থাৎ এনট্রপি হয় সর্বনিম্ন। তবে গবেষকরা সম্প্রতি এই ধারণাকে ভেঙে দিতে সক্ষম হয়েছেন।
ব্যাখ্যা
জার্মানির মুনশেন বিশ্ববিদ্যালয়ের কয়েকজন পদার্থবিদ একটি পরীক্ষা চালান, যেখানে উচ্চ গতি এবং নিম্ন গতিসম্পন্ন পরমাণু ব্যবহার করে তারা পরম শূন্যের নিচের তাপমাত্রা পেতে সক্ষম হয়েছেন। একে বলা হয় ঋণাত্মক তাপমাত্রা সিস্টেম। পাহাড় এবং উপত্যকার উচ্চতার তারতম্যের ধারণা ব্যবহার করে গবেষকরা এই ঘটনাটিকে ব্যাখ্যা করেন। কল্পনা করে দেখুন, শক্তির উচ্চ অবস্থা হলো পাহাড়ের চূড়া এবং নিম্ন অবস্থা হল উপত্যকা, এর মাঝে রয়েছে পাহাড়ের ঢাল যাতে ক্রমশ উপর থেকে নিচে কমতে থাকে শক্তি। পরম শূন্য তাপমাত্রায় একদল নিশ্চল পরমাণু যাদের কোনো শক্তি নেই, তারা থাকে উপত্যকার একেবারেই নিচু স্থানটিতে। তাপমাত্রা চরম শূন্য থেকে বাড়ানো শুরু করলে কিছু পরমাণু হঠাৎ করে খুব বেশি শক্তি গ্রহণ করে আবার কতগুলো পরমাণু কম শক্তি গ্রহণ করে। এমন অবস্থায় দেখা যায়, শক্তির বিচারে পাহাড়ের চূড়া থেকে উপত্যকা পর্যন্ত ছড়িয়ে ছিটিয়ে থাকে পরমাণুগুলো। এমন অবস্থায় ধনাত্মক তাপমাত্রা স্কেলে যদি আরও বেশি শক্তি সরবরাহ করা হয়, তবে এই সিস্টেমটিতে এর এনট্রপি আরও কমে যাবে। ধনাত্মক তাপমাত্রা স্কেলে পাহাড়ের চূড়ার চাইতে বেশি পরিমাণে পরমাণু থাকে উপত্যকায়। তাই ঐ বিজ্ঞানীরা ঋণাত্মক তাপমাত্রা স্কেল নিয়ে আসার জন্য এই অবস্থাটিকে উল্টে দেন, অর্থাৎ উচ্চ শক্তির বেশি পরিমাণ পরমাণু স্থাপন করেন পাহাড়ের ওপরে। এর ফলাফলটি হয় অসাধারণ। এই সিস্টেমে যে থার্মোমিটার তৈরি হয়, তার উচ্চ মাত্রা হলো অসীম এবং নিম্ন মাত্রা হয় ঋণাত্মক পরম শূন্য। বলাই বাহুল্য যে, পৃথিবীতে প্রাকৃতিকভাবে এই তাপমাত্রা পাওয়া সম্ভব নয়। বিজ্ঞানীরা এর জন্য পরম শূন্যের একটু ওপরের তাপমাত্রায় একটি শূন্যস্থানে রাখেন পরমাণুগুলোকে, যাদের বেশিরভাগই ছিল কম শক্তি মাত্রায়। এরপর লেজার ব্যবহার করে বেশিরভাগ পরমাণুকে উচ্চ শক্তির দশায় নিয়ে যাওয়া হয়। এভাবেই তৈরি হয় একটি ঋণাত্মক তাপমাত্রা সিস্টেম। শুধুমাত্র পরম শূন্যের ধারণা ভাঙতে সক্ষম হয়েছে বলে নয়; বরং আবিষ্কারটির রয়েছে বিভিন্ন প্রয়োগ। একে ব্যবহার করা যাবে কোয়ান্টাম পদার্থবিদ্যার সে সব গবেষণা চালাতে, যেগুলো সাধারণ তাপমাত্রায় করা সম্ভব নয়। এছাড়া পরমাণু এবং প্রতি-পরমাণু নিয়ে গবেষণায়ও এটি ব্যবহার করা যেতে পারে।
ব্যবহারিক ধারণা
তাপমাত্রার বিভিন্ন প্রকার মাপনী (স্কেল) অনুসারে এর মান: অন্য ভাবে বলা যায় কেলভিন স্কেলটি তৈরি হয়েছে পরম শূন্য তাপমাত্রাকে শূন্য কেলভিন ধরে।
ব্যবহার
চার্লসের সূত্রে এই ধারণাটি ব্যবহৃত হয়েছে।
কুমিল্লা অজিত গুহ মহা বিদ্যালয়
কুমিল্লা অজিত গুহ মহা বিদ্যালয় বাংলাদেশের কুমিল্লা জেলার একটি পুরোনো ও ঐতিহ্যবাহী শিক্ষাপ্রতিষ্ঠান। এ কলেজটি প্রতিষ্ঠাতা ভাষাসৈনিক ও একুশে পদকপ্রাপ্ত অধ্যাপক অজিতকুমার গুহ।
বাঁশলৈ ব্রিজ রেলওয়ে স্টেশন
বাঁশলৈ ব্রিজ রেলওয়ে স্টেশন হল একটি ছোট হাল্ট স্টেশন যা পশ্চিমবঙ্গের বীরভূম জেলার বাঁশলোই নদীর তীরে অবস্থিত।
মিত্র বাহিনী
মিত্রবাহিনী ছিল বাংলাদেশে মুক্তিবাহিনী দের সাথে যুদ্ধরত ভারতীয় সেনাবাহিনী যারা  ১৯৭১ সালে বাংলাদেশের স্বাধীনতার জন্য পাকিস্তানি হানাদার বাহিনী এবং তাদের বাংলাদেশী দোসরদের (রাজাকার, আলবদর, আল শামস) বিরুদ্ধে যুদ্ধ করে। মিত্রবাহিনী ও মুক্তিবাহিনী মিলে যৌথবাহিনী গঠিত হয় যারা মুক্তিযুদ্ধে পরাজয় বরণকারী পাকিস্তানি হানাদারদের শেষ ধাক্কাটা দেয়। ফলে পাকিস্তানি বাহিনীর পরাজয় তরান্বিত হয়।
ইতিহাস
১৯৭১ সালের ২১ নভেম্বর বাংলাদেশের মুক্তিবাহিনী ও ভারতীয় সেনাবাহিনী নিয়ে যৌথবাহিনী গঠিত হয়। যৌথবাহিনীর পূর্বাঞ্চলীয় কমানৃডার ছিলেন লে. জে. জগজিৎ সিং অরোরা
কর্মকাণ্ড
যৌথবাহিনীর যুদ্ধ চলে মাত্র কয়েকদিন যা ০৪-১৬ ডিসেম্বর। যৌথবাহিনীর অভিযান শুরু হয় ৪ টি অঞ্চল থেকে। ০১. পূর্বে ত্রিপুরা রাজ্য থেকে সিলেট,কুমিল্লা, ব্রাহ্মণবাড়িয়া,নোয়াখালী অভিমুখে। ০২.উত্তরে রংপুর, দিনাজপুর, বগুড়া। ০৩.পশ্চিমে যশোর,খুলনা,কুষ্টিয়া, ফরিদপুর। ০৪.মেঘালয় এর তুড়া থেকে জামালপুর, ময়মনসিংহ অভিমুখে ।
হাসিনা খান
হাসিনা খান বাংলাদেশের একজন প্রাণরসায়ন বিজ্ঞানী, জিনতত্ত্ববিদ, ঢাকা বিশ্ববিদ্যালয়ের অধ্যাপক এবং বাংলাদেশ বিজ্ঞান একাডেমির ফেলো। তার নেতৃত্বেই ২০১৮ সালে বাংলাদেশের জাতীয় মাছ ইলিশের জিনোম সিক্যুয়েন্স বা অনুক্রম আবিষ্কৃত হয়। গবেষণা ও প্রশিক্ষণে অসামান্য অবদানের স্বীকৃতি স্বরূপ বাংলাদেশ সরকার ২০১৯ সালে তাঁকে স্বাধীনতা পুরস্কার প্রদান করে। এছাড়াও তিনি বিজ্ঞানী মাকসুদুল আলমের নেতৃত্বে পাটের জিনোম অনুক্রম আবিষ্কারে অবদান রাখেন।
জন্ম ও পরিবার
অধ্যাপক হাসিনা খানের জন্ম পুরান ঢাকার গেন্ডারিয়ায়। তার মা বেগম খোদেজা খাতুন এবং পিতা সরকারি চাকরিজীবী বাবা এম এ খালেক। হাসিনা খান নয় ভাইবোনের মধ্যে অষ্টম। তার জন্মের বছর দুয়েক পরই বাবা কলকাতায় হাইকমিশনার হিসেবে বদলি হওয়ায় শৈশবের কয়েক বছর কলকাতায় কাটে। ব্যক্তিগত জীবনে তিনি এক কন্যার জননী।
শিক্ষা
হাসিনা খানের পড়াশোনার হাতেখড়ি হয় কলকাতার মিশনারি স্কুল আওয়ার লেডি কুইন অব দ্য মিশনসএ। বাবার বদলির সূত্রেই ১৯৬০ সালে ঢাকায় ফিরে ভর্তি হন পুরান ঢাকার লক্ষ্মীবাজারের সেন্ট ফ্রান্সিস জেভিয়ার্স স্কুলে। এখান থেকেই ১৯৭০-এ খুব ভালো ফলাফল নিয়ে ও-লেভেলের গণ্ডি পেরোন। তিনি ১৯৭৪ সালে ঢাকার হলিক্রস কলেজ থেকে উচ্চমাধ্যমিক পাশ করেন। ঢাকা বিশ্ববিদ্যালয়ের প্রাণরসায়নবিজ্ঞান বিভাগ থেকে ১৯৭৬ সালে স্নাতক ও ১৯৭৮ সালে স্নাতকোত্তর সম্পন্ন করেন। ১৯৮৫ সালে হাসিনা খান ইংল্যান্ডের ইউনিভার্সিটি অব সাসেক্স থেকে অনুজীব বিজ্ঞানে পিএইচডি ডিগ্রী অর্জন করেন।
কর্মক্ষেত্র
হাসিনা খান ১৯৮২ সালে ঢাকা বিশ্ববিদ্যালয়ের প্রাণরসায়ন বিভাগের লেকচারার হিসেবে যোগদেন। ইংল্যান্ড থেকে পিএইচডি সম্পন্ন করে ১৯৮৭ থেকে ১৯৯০ সাল পর্যন্ত প্রাণরসায়ন বিভাগের সহকারী অধ্যাপক হিসেবে দায়িত্ব পালন করেন। ১৯৯৫ সাল থেকে তিনি একই বিশ্ববিদ্যালয়ের প্রাণরসায়ন ও আণবিক জীববিজ্ঞান বিভাগের প্রধান হিসেবে দায়িত্বরত। ২০০১ থেকে ২০০৫ সাল পর্যন্ত হাসিনা খান জিনেটিক ইঞ্জিনিয়ারিং ও জীবপ্রকৌশলী বিভাগে চেয়ারম্যানের দায়িত্ব পালন করেছেন। এছাড়াও তিনি বাংলাদেশ বিজ্ঞান একাডেমির ফেলো হিসেবে দায়িত্বরত। অধ্যাপক হাসিনা খান পাটের জীবনরহস্য উন্মোচনের কাজে যুক্ত ছিলেন।
২০১৭ সালে বাংলাদেশের জাতীয় মাছ ইলিশের জীবন রহস্য উন্মোচনে হাসিনা খানের তত্ত্বাবধানে একটি বিজ্ঞান প্রকল্পের কাজ শুরু হয়। ২০১৮ সালে এই দল ইলিশ মাছের জিন নকশা উন্মোচন করে।
প্রণীত ভাট
প্রণীত ভাট হলেন একজন ভারতীয় টেলিভিশন অভিনেতা যিনি শ্রেষ্ঠ মহাকাব্য টিভি সিরিজ মহাভারত (২০১৩-২০১৪ সাল) শকুনি চরিত্রে তার ভূমিকার জন্য পরিচিত।
কে.কে. ওয়েগ ইঞ্জিনিয়ারিং কলেজ থেকে তার মেকানিক্যাল ইঞ্জিনিয়ারিং শেষ করার পর, ভাট একটি সফটওয়্যার কোম্পানি, উইপ্রোতে কাজ করেন।
তিনি গীত (২০১০-২০১১ সালে) আদিত্য চরিত্রে অভিনয় করেন। তাকে পৌরাণিক কাহিনী মহাভারতের শকুনি চরিত্রেও অভিনয় করতে দেখা যায়। ২০১৪ সালের সেপ্টেম্বর মাসে তিনি রিয়ালিটি শো বিগ বস অনুষ্ঠানে বিগ বস ৮ম মৌসুমে প্রতিযোগীদের একজন হিসেবে অংশ নেন।.
পুরস্কার
২০১৪ সালে সেরা অভিনেতা- খল চরিত্রে তাকে ইন্ডিয়ান ট্যালি পুরস্কার দেওয়া হয়।
বেদান্ত দেশিক
বেদান্ত দেশিক (১২৬৮-১৩৬৯ ) বা বেদান্ত দেশিকন বা স্বামী বেদান্ত দেশিকন বা থুপুল নিগমান্থ দেশিকন হলেন ভারতীয় পলিম্যাথ যিনি  সংস্কৃত, মণিপ্রভাম, তামিল ও প্রাকৃত সহ বিভিন্ন ভাষায় দার্শনিক পাশাপাশি ধর্মীয় ও কাব্যিক রচনা লিখেছেন। তিনি ছিলেন ভারতীয় দার্শনিক, শ্রী বৈষ্ণব গুরু, এবং রামানুজ-পরবর্তী সময়ে শ্রী বৈষ্ণবধর্মের অন্যতম উজ্জ্বল ব্যক্তিত্ব।
চান্দিনা সরকারি মডেল পাইলট উচ্চ বিদ্যালয়
চান্দিনা সরকারি মডেল পাইলট উচ্চ বিদ্যালয় বাংলাদেশের কুমিল্লা জেলার চান্দিনা উপজেলা শহরে অবস্থিত একটি সরকারি উচ্চ বিদ্যালয়। এর শিক্ষা কাঠামো ও পরীক্ষা পদ্ধতি কুমিল্লা শিক্ষা বোর্ডের মাধ্যমে পরিচালিত
নাজিয়া আক্তার যুথী
নাজিয়া আক্তার যুথী একজন বাংলাদেশী ব্যাডমিন্টন খেলোয়াড়।
চান্দিনা সরকারি মডেল পাইলট উচ্চ বিদ্যালয়
নির্মাণ ও নামকরণ
ব্রিটিশ সরকারের শাসনামলে ত্রীপুরা রাজ্যের তৎকালীন রাজা বীর বিক্রম মাণিক্য এর সময় ১৯১৬ সালে বিদ্যালয়টি প্রতিষ্ঠিত হয়। তখন এ বিদ্যালয়ের নাম ছিল বরকামতা গভঃ এইডএডএই. ই বিদ্যালয়। ১৯৫৬ সালে বিদ্যালয়টির নাম চান্দিনা হাই স্কুল। ১৯৮০ সালে বিদ্যালয়টির নাম হয় চান্দিনা পাইলট উচ্চ বিদ্যালয়। ২০১৩ সালে নাম হয় চান্দিনা মডেল পাইলট উচ্চ বিদ্যালয়। সর্বশেষ ২০১৮ সালে জাতীয়করণ হলে বিদ্যালয়ের নাম হয় চান্দিনা সরকারি মডেল পাইলট উচ্চ বিদ্যালয়।
নাজিয়া আক্তার যুথী
খেলোয়াড়ী জীবন
নাজিয়া আক্তার যুথী ১৯৮৬ প্রথম জাতীয় শিরোপা লাভ করেন, তিনি মহিলা একক ও মিশ্রে জয় লাভ করেন। ১৯৯৬ সাল পর্যন্ত আরো ৬টি শিরোপা লাভ করেন, যার মধ্যে এককে একবার, দ্বৈতে তিনবার ও মিশ্রে চারটি শিরোপা।
তিনি ২০১২ সালে জাতীয় ক্রীড়া পুরস্কার লাভ করেন।
চান্দিনা সরকারি মডেল পাইলট উচ্চ বিদ্যালয়
বিবরণ
চান্দিনা সরকারি মডেল পাইলট উচ্চ বিদ্যালয়ে ৩টি ভবণ রয়েছে। উত্তর ও দক্ষিণ এ একটি। যার সম্মুখ হলো পূর্বদিকে। আর পশ্চিম ও পূর্বদিকে একটি ভবণ। যার সম্মুখ হলো দক্ষিণ দিকে। সামনে রয়েছে একটি পুকুর। দক্ষিণ দিকে হলো বিদ্যালয়ে প্রবেশের প্রধান গেট। রয়েছে একটি শহীদ মিনার। বিদ্যালয়ের দুটি দ্বীতল ভবণ মার্কেট রয়েছে। একটি একটি পশ্চিম ও পূর্বদিকে লম্বা আরেকি দক্ষিণ ও উত্তর দিকে লম্বা। এ বিদ্যালয়ের অনেক প্রাক্তন ছাত্র আজ দেশের রাষ্ট্রের উঁচু পদে অবস্থান করে দেশের ও মানুষের কল্যাণে কাজ করে যাচ্ছে।
শিক্ষক
বিদ্যালয়ের প্রথম প্রধান শিক্ষক হিসাবে যোগদান করেন কলকাতা বিশ্ববিদ্যালয়ের অধীনে ১৯৩৫ সনে প্রাণ কুমার ঘোষ। গোলাম মোয়াজ্জেম ১৯৪৩সনে একই বোর্ডের অধীনে, ১৯৪৪ সালে আলী আহমেদ, ইস্ট বেঙ্গল স্কুল এডুকেশন ঢাকার অধীনে রহমত উল্লাহ সহ আরও অনেকে।
ফরিদুন্নাহার লাইলী
ফরিদুন্নাহার লাইলী (জন্ম: ১২ ডিসেম্বর ১৯৫৪) বাংলাদেশের নোয়াখালী জেলার রাজনীতিবিদ ও মুক্তিযোদ্ধা যিনি সংরক্ষিত মহিলা আসনের সাবেক সংসদ সদস্য।
প্রাথমিক জীবন
ফরিদুন্নাহার লাইলী ১২ ডিসেম্বর ১৯৫৪ সালে নোয়াখালী জেলার নোয়ান্নই ইউনিয়ন ইউনিয়নের গৌরিপুর গ্রামে জন্মগ্রহণ করেন। পিতা সাইদুর রহমান এবং মাতা মাহামুদা বেগমের তৃতীয় সন্তান তিনি। কুমিল্লা সরকারি মহিলা কলেজ থেকে উচ্চমাধ্যমিক পাশ করে চট্টগ্রাম বিশ্ববিদ্যালয়ে স্নাতক (বি.এ. অনার্স) ও স্নাতকোত্তর (এম.এ) ডিগ্রি অর্জন করেন। তার স্বামী মৃত শাহ আকবর। তার একমাত্র ছেলে এস এম আকবর জাফরী ঢাকা মেডিকেল কলেজ থেকে এমবিবিএস শেষে চিকিৎসা পেশায় কর্মরত আছেন।
রাজনৈতিক জীবন
ফরিদুন্নাহার লাইলী মুক্তিযোদ্ধা ছিলেন। কুমিল্লা সরকারি মহিলা কলেজ ছাত্রলীগের সাধারণ সম্পাদক ও সহসভাপতি ছিলেন তিনি। বাংলাদেশ আওয়ামী লীগের কৃষি ও সমবায় বিষয়ক সম্পাদক তিনি। নবম জাতীয় সংসদের মহিলা আসন ১৮ থেকে তিনি মনোনীত সংসদ সদস্য ছিলেন। নবম সংসদে তিনি অনুমান কমিটির সদস্য ছিলেন।
তিনি জেনিথ ইসলামি লাইফ ইন্স্যুরেন্স লিমিটেডের প্রতিষ্ঠাতা চেয়ারম্যান।
টিকা বোগাতি
টিকা বাহাদুর বোগাতি (জন্ম ২৬ সেপ্টেম্বর ১৯৬২) একজন নেপালি প্রাক্তন দূরপাল্লার দৌড়বিদ। তিনি ১৯৮৮ গ্রীষ্মকালীন অলিম্পিক এবং ১৯৯৬ গ্রীষ্মকালীন অলিম্পিকে পুরুষদের ম্যারাথনে প্রতিদ্বন্দ্বিতা করেছিলেন। ১৯৯৬ সালের অলিম্পিকেও তিনি নেপালের পতাকাবাহী ছিলেন।
মাটি-কাঠামো মিথস্ক্রিয়া
গ্রাউন্ড – স্ট্রাকচার ইন্টারঅ্যাকশন ( এসএসআই ) মাটি (স্থল) এবং এটির উপর নির্মিত একটি কাঠামোর মধ্যে মিথস্ক্রিয়া নিয়ে গঠিত। এটি মূলত পারস্পরিক স্ট্রেস আদান প্রদান, যার মাধ্যমে স্থল-কাঠামো পদ্ধতির চলাচল ভূমির ধরন এবং কাঠামোর ধরন উভয় দ্বারা প্রভাবিত হয়। এটি ভূমিকম্পের ক্রিয়াকলাপের ক্ষেত্রে বিশেষত প্রযোজ্য। মাটি এবং কাঠামোর বিভিন্ন সংমিশ্রণ চলাচল এবং পরবর্তী ক্ষয়কে প্রশস্ত বা হ্রাস করতে পারে। ডিফরমেবল  মাটি না হয়ে শক্ত মাটিতে একটি বিল্ডিংয়ের বেশি ক্ষতি হতে পারে। মাটির যান্ত্রিক বৈশিষ্ট্যগুলির সাথে আবদ্ধ একটি দ্বিতীয় মিথস্ক্রিয়া প্রভাব, ভিত্তি ডুবে যাওয়া, ভূমিকম্পের ঘটনা দ্বারা  আরও খারাপ হয়ে যায়। এই ঘটনাকে মাটির তরলিকরন  বলা হয়।
১৯৯৫ সালের কোবে ভূমিকম্পের মতো সাম্প্রতিক ভূমিকম্পে ক্ষয়ক্ষতি হাইলাইট করেছে যে কোনও কাঠামোর ভূমিকম্পের আচরণ কেবল সুপারস্ট্রাকচারের প্রতিক্রিয়া দ্বারা নয়, ভিত্তি এবং ভূমির প্রতিক্রিয়া দ্বারাও অত্যন্ত প্রভাবিত হয়। সুতরাং, কংক্রিট স্ট্রাকচারগুলির জন্য স্ট্যান্ডার্ড স্পেসিফিকেশন: সিসমিকের পারফরম্যান্স যাচাইকরণ জেএসসিই ২০০৫ হিসাবে আধুনিক ভূমিকম্পের নকশার কোডগুলি সুপারিশ করেছে যে সুপারসট্রাকচার, ফাউন্ডেশন এবং গ্রাউন্ড সহ পুরো কাঠামোগত ব্যবস্থাটি বিবেচনায় নিয়ে প্রতিক্রিয়া বিশ্লেষণ করা উচিত।
কাঠামোগত প্রতিক্রিয়াগুলিতে (মাটি-কাঠামো মিথস্ক্রিয়া ) এসএসআই এবং এসএসআই সিজমিক ডিজাইন কোডের বিধানগুলির প্রভাব
এটি প্রচলিতভাবে বিশ্বাস করা হয় যে এসএসআই এর একটি সম্পূর্ণ উপকারী প্রভাব আছে, এবং এটি রক্ষণশীল নকশার জন্য  উপেক্ষিত হতে পারে। ভূমিকম্পের নকশা কোডগুলির এসএসআই বিধানগুলি ঐচ্ছিক  এবং ডিজাইনাররা মাটি-কাঠামো মিথস্ক্রিয়া (এসএসআই) কে উপকারী প্রভাব হিসাবে বিবেচনা করে বিল্ডিংয়ের নকশাতে  বেস শিয়ার হ্রাস করতে দেয়। বিধানগুলির পিছনে মূল ধারণাটি হ'ল মাটি-কাঠামো ব্যবস্থাকে একটি দীর্ঘ সময় এর জন্য এবং সাধারণত একটি বৃহত ড্যামপিং অনুপাত সহ সমতুল্য স্থির-বেস মডেল দ্বারা প্রতিস্থাপন করা যেতে পারে।  বেশিরভাগ ডিজাইন কোডগুলি ওভারসিম্প্লিফাইড ডিজাইন স্পেকট্রা ব্যবহার করে, যা নির্দিষ্ট সময় পর্যন্ত ধ্রুবক ত্বরণ অর্জন করে এবং এরপরে সময়ের সাথে একচেটিয়া ভাবে হ্রাস পায়। বিবেচনা করা হয় মাটি-কাঠামো মিথস্ক্রিয়া একটি কাঠামো আরও নমনীয় করে তোলে এবং এইভাবে, কঠোরভাবে সমর্থিত কাঠামোর তুলনায় কাঠামোর প্রাকৃতিক সময়কালে বৃদ্ধি করে । তদুপরি, এসএসআই প্রভাব বিবেচনা  সিস্টেমের কার্যকর ড্যামপিং অনুপাত বাড়ায়। নকশা বর্ণালীটির মসৃণ আদর্শিকরণটি এসএসআইয়ের কারণে বর্ধিত প্রাকৃতিক পিরিয়ড এবং কার্যকর ড্যামপিং অনুপাতের সাথে ছোট ছোট ভূমিকম্পের প্রতিক্রিয়ার প্রস্তাব দেয়, যা এসএসআই প্রভাব বিবেচিত হলে ডিজাইন বেস শিয়ারটি হ্রাস করার জন্য ভূমিকম্প নকশা কোডগুলির মূল ন্যায়সঙ্গততা। একই ধারণাটি বর্তমান সাধারণ ভূমিকম্প নকশা কোড যেমন এএসসিই ৭-১০  এবং এএসসিই ৭-১৬ এর ভিত্তি তৈরি করে  যদিও, উল্লিখিত ধারণাটি, যেমন বেস শিয়ার হ্রাস, লিনিয়ার মাটি-কাঠামো সিস্টেমের জন্য ভাল কাজ করে, এটি প্রদর্শিত হয় যে এটি ফলনশীল সিস্টেমে এসএসআইয়ের প্রভাব যথাযথভাবে ধরতে পারে না। অতি সম্প্রতি, খস্রভিকিয়া এট আল। এসএসআই ৭-১০ এবং এসএসসি দ্বারা সরবরাহিত ভূমিকম্প নকশা মানক ২০১৬  সালের সংস্করণের ভিত্তিতে রূপান্তরকারী ২০১৫ জাতীয় ভূমিকম্পের ঝুঁকি হ্রাস কর্মসূচি (এনইএইচআরপি) এর এসএসআই বিধানগুলি অনুশীলনের ফলাফলগুলি মূল্যায়ন করেছে। তারা দেখিয়েছেন যে এনইএইচআরপি এবং এএসসিই ৭-১০ উভয়ের এসএসআই বিধানগুলি পরিমিতরূপে নরম জমিতে পৃষ্ঠের ভিত্তিযুক্ত কাঠামোগুলির জন্য অনিরাপদ নকশার তৈরি করে, তবে এনইএইচআরপি স্কোয়াট কাঠামোর জন্য বর্তমান বিধানগুলির তুলনায় কিছুটা উন্নতি করেছে। খুব নরম জমিগুলির কাঠামোর জন্য, উভয় বিধানই রক্ষণশীল নকশাগুলি দেয় যেখানে এনইএইচআরপি আরও রক্ষণশীল। অবশেষে, উভয় বিধান অন্যান্য সিস্টেমের জন্য নিকটতম-অনুকূল নকশার ফল দেয়।